**2021. gada Vamieras novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Valmieras novada domē tika ievēlēti 19 deputāti. Šīs bija pirmās vēlēšanas kopš 2021. gada administratīvi teritoriālās reformas jaunizveidotajā Valmieras novadā. Vēlēšanās piedalijās 9 kandidātu saraksti, kas kopā sastāvēja no 157 kandidātiem.

Vēlēšanu norise
---------------

Valmieras novadā atradās 37 vēlēšanu iecirkņi. Bērzaines pagastā varēja nobalsot Bērzaines pagasta pārvaldē, Brenguļu pagastā varēja nobalsot Brenguļu pagasta pārvaldē, Burtnieku pagastā varēja nobalsot Burtnieku pagasta Kultūras centrā, Dikļu pagastā varēja nobalsot Dikļu Kultūras un tūrisma informācijas centrā, Ēveles pagastā varēja nobalsot Ēveles pagasta kultūras centrā, Ipiķu pagastā varēja nobalsot Ipiķu pagasta pārvaldē, Jeru pagastā varēja nobalsot Jeru pagasta pārvaldē (nepieejams cilvēkiem ar kustību traucējumiem), Jērcēnu pagastā varēja nobalsot Jērcēnu Tautas namā (nepieejams cilvēkiem ar kustību traucējumiem), Kauguru pagastā varēja nobalsot Beverīnas novada pašvaldībā, Kocēnu pagastā varēja nobalsot Kocēnu Kultūras namā un Kocēnu Sporta skolas Rubenes Sporta namā, Ķoņu pagastā varēja nobalsot Ķoņu pagasta pārvaldē, Lodes pagastā varēja nobalsot Lodes pagasta pārvaldē, Matīšu pagastā varēja nobalsot Matīšu pagasta pārvaldē, Mazsalacas pilsētā varēja nobalsot Mazsalacas novada Kultūras centrā, Naukšēnu pagastā varēja nobalsot Naukšēnu pagasta kultūras namā, Plāņu pagastā varēja nobalsot Plāņu Tautas namā, Ramatas pagastā varēja nobalsot Ramatas pagasta kultūras centrā (nepieejams cilvēkiem ar kustību traucējumiem), Rencēnu pagastā varēja nobalsot Rencēnu pagasta kultūras namā, Rūjienas pilsētā varēja nobalsot Rūjienas Kultūras namā, Sedas pilsētā varēja nobalsot Sedas Kultūras namā, Sēļu pagastā varēja nobalsot Sēļu pagasta pārvaldē (nepieejams cilvēkiem ar kustību traucējumiem), Skaņkalnes pagastā varēja nobalsot Skaņkalnes pagasta bibliotēkā (nepieejams cilvēkiem ar kustību traucējumiem), Strenču pilsētā varēja nobalsot Strenču Kultūras centrā, Trikātas pagastā varēja nobalsot Trikātas Kultūras namā, Vaidavas pagastā varēja nobalsot Vaidavas Kultūras un amatniecības centrā, Valmieras pagastā varēja nobalsot Valmieras pagasta kultūras namā, Valmieras valstspilsētā varēja nobalsot SIA "Valmieras Namsaimnieks" telpās, Valmieras 2. Vidusskolā, Valmieras 5. Vidusskolā (nepieejams cilvēkiem ar kustību traucējumiem), Valmieras Kultūras centrā, Valmieras Pārgaujas sākumskolā, Valmieras Pārgaujas Valsts ģimnāzijā un Valmieras Skolu dienesta viesnīcā (nepieejams cilvēkiem ar kustību traucējumiem), Vecates pagastā varēja nobalsot Vecates pagasta kultūras centrā, Vilpulkas pagastā varēja nobalsot Vilpulkas pagasta pārvaldē (nepieejams cilvēkiem ar kustību traucējumiem) un Zilākalna pagastā varēja nobalsot Zilākalna Kultūras namā, bet Mazsalacas pagastā neatradās neviens iecirknis.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000.

Tiesības piedalīties Valmieras novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Valmieras novada administratīvajā teritorijā 90 dienas pirms vēlēšanu dienas, vai kuriem Valmieras administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

Kandidātu saraksti
------------------

2021. gada 9. aprīlī tika izlozēti sarakstu kārtas numuri.

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Kustība Par | 11 | Normunds Mihailovs | 331 | 2,11% | 0 |
| 2 | Valmierai un Vidzemei | 22 | Jānis Baiks | 8636 | 55,02% | 12 |
| 3 | Jaunā Vienotība | 22 | Jānis Upenieks | 902 | 5,75% | 1 |
| 4 | Latvijas Zaļā partija | 22 | Ringolds Arnītis | 740 | 4,71% | 0 |
| 5 | Saskaņa | 16 | Valerijs Morozovs | 137 | 0,87% | 0 |
| 6 | Latvijas Krievu savienība | 1 | Aleksandrs Klapins | 83 | 0,53% | 0 |
| 7 | Nacionālā apvienība "Visu Latvijai!"—"Tēvzemei un Brīvībai/LNNK" | 22 | Jānis Grasbergs | 1785 | 11,37% | 2 |
| 8 | Jaunā konservatīvā partija | 16 | Jānis Cielēns | 316 | 2,01% | 0 |
| 9 | Latvijas Zemnieku savienība | 22 | Harijs Rokpelnis | 2675 | 17,04% | 4 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts tika publicēts pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Jānis Baiks | Valmierai un Vidzemei |
| 2 | Ričards Gailums |
| 3 | Jānis Olmanis |
| 4 | Guntis Gladkins |
| 5 | Jānis Skrastiņš |
| 6 | Guna Ķibere |
| 7 | Toms Upners |
| 8 | Jānis Dainis |
| 9 | Andris Klepers |
| 10 | Guntars Štrombergs |
| 11 | Reinis Muižnieks |
| 12 | Kaspars Kļaviņš |
| 13 | Harijs Rokpelnis | Latvijas Zemnieku savienība |
| 14 | Juris Jakovins |
| 15 | Vugars Ecmanis |
| 16 | Edgars Grandāns |
| 17 | Jānis Grasbergs | Nacionālā apvienība "Visu Latvijai!"-"Tēvzemei un Brīvībai/LNNK" |
| 18 | Mareks Bērziņš |
| 19 | Jānis Upenieks | Jaunā Vienotība |

Atsauces
--------

1. ↑  «Valmieras novada vēlēšanu iecirkņi». *Valmiera.lv*. Arhivēts no oriģināla, laiks: 2021. gada 13. aprīlī. Skatīts: 2021. gada 13. aprīlī.
2. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
3. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
4. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
5. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
6. 1 2  «VĒLĒTĀJIEM». Kocēnu novads. Skatīts: 2021. gada 13. aprīlī.
7. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
8. ↑  Valmierai un Vidzemei, aplūkots 2023. gada 27. februārī
9. ↑  Latvijas Zemnieku savienība, aplūkots 2023. gada 27. februārī
10. ↑  Nacionālā apvienība "Visu Latvijai!"-"Tēvzemei un Brīvībai/LNNK", aplūkots 2023. gada 27. februārī
11. ↑  Jaunā Vienotība, aplūkots 2023. gada 27. februārī

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |